stanford-oval/wikipedia huggingface dataset:
דיסטורשן (מוזיקה)

פדל לאפקט דיסטורשן בגיטרה
דיסטורשן (Distortion - באנגלית: עיוות) הוא אפקט נפוץ במוזיקה המודרנית המשמש לרוב גיטריסטים המנגנים על גיטרה חשמלית.
שימוש בגיטרות חשמליות עם דיסטורשן הופיע בתחילת שנות ה־50 של המאה ה־20, בעיקר בקרב נגני רוק אנד רול אמריקניים. בהקלטה של אייק טרנר מ־1951 מופיע אפקט דיסטורשן שנבע ממגבר שנפגע בהובלה. דוגמה אחרת הייתה בשיר Maybelline של צ'אק ברי מ־1955. במקרה זה נבע העיוות בצליל מעומס יתר על השפופרות במגבר המנורות של הגיטרה. ב־1958 התפרסם קטע אינסטרומנטלי בשם Rumble של לינק ריי, שבו את אפקט הדיסטורשן ליווה לראשונה אקורד כוח. ב־1962 פנתה להקת The Ventures למוזיקאי חובב אלקטרוניקה בשם אורוויל רודס, בבקשה שיסייע בשחזור צליל הפאז בשיר קאנטרי של מרטי רובינס שהוקלט שנה לפני כן. רודס יצר עבורם קופסה ייעודית שנקראה פאז־בוקס ותקליטם שיצא באותה שנה כלל שימוש בקופסה.
דיסטורשן זכה להכרה נרחבת מאוד ב־1964 כשהשיר "You Really Got Me" של להקת הקינקס הגיע למקום הראשון במצעד הפזמונים הבריטי. הם עשו שימוש בדיסטורשן שנבע מקיצוץ חלק במגבר, שיצר עומס יתר מכוון. ג'ימי הנדריקס היה אחד מהמוזיקאים הראשונים שעשו שימוש נרחב באפקט זה, החל מאמצע שנות ה־60 של המאה ה־20. השיר ‎(I Can't Get No) Satisfaction של הרולינג סטונז מ־1965 היה הלהיט הראשון שעשה שימוש בפאז־בוקס וגרם לביקוש ער למוצר, שעלה על ההיצע באותה שנה. מאז הפך הדיסטורשן לנפוץ במוזיקת הרוק, הבלוז ובסגנונות מוזיקה אחרים, אך התבלט במיוחד בסגנון ההבי מטאל.
כיום אפקט הדיסטורשן מובנה במגברי גיטרות רבים או קיים כפדאל אפקטים לגיטרות.
באיור הכניסו למגבר אות סינוס באמפליטודה עולה עם הזמן, ניתן לראות כי החל מאמפליטודה מסוימת המגבר נכנס לרוויה ואות המוצא מתעוות
גם נגני גיטרה בס עושים שימוש בדיסטורשן. את השימוש בדיסטורשן לגיטרה בס ביססו קליף ברטון ממטאליקה ולמי קלימיסטר ממוטורהד, אף שהוא הופיע בהקלטה של מרטי רובינס מ־1961, וב־Think for Yourself של הביטלס מהאלבום Rubber Soul ב־1965.
עקרון פעולה

מגבר הוא מכשיר הלוקח צורת גל מסוימת ומגביר את אותה הצורה בעזרת מקור אנרגיה חיצוני המסופק אליו.
לכל מגבר יש תחום מסוים בו הוא ליניארי בקירוב כך שאפשר לתאר את הקשר בין הכניסה למוצא באופן הבא:
P_{out}=A_{v}\cdot P_{in}
כאשר  P הוא ההספק ו- A הוא פקטור ההגברה.
המגבר אינו יכול להגביר עד אינסוף והוא מוגבל במתח המוזן אליו, לכן החל מהספק כניסה מסוים המגבר יכנס לרוויה והאות ייקטם בקצותיו ויתעוות.
עם זאת, מאנליזת פוריה ידוע כי כל אות מחזורי ניתן להציג בעזרת "בסיס" אורתונורמלי של פונקציות הרמוניות (טור פוריה) כאשר המשותף לכולם הוא שהתדרים הם כפולות שלמות של התדר היסודי של האות. מכאן נובע, שכאשר האות מתעוות נוספות לו הרמוניות שמהוות כפולות שלמות של ההרמוניה המקורית (העיוות הוא לא בתדר אלא רק באמפליטודה). המשמעות המוזיקלית היא, שכאשר מכניסים תו מסוים למגבר רווי במוצא נקבל את התו המקורי בתוספת תווים נוספים שהם אוקטבות שלמות ממנו. ולכן המשמעות המוזיקלית של התו תישמר.
יש לציין כי כאשר מכניסים שני תווים יחד, המוצא יכלול כפולות שלמות של התווים, אך בנוסף ייווצרו הרמוניות שהם צירוף ליניארי של ההרמוניות שנכנסו (אינטרמודולציות), ולכן נגינה של כמה תווים ביחד בדיסטורשן "לא נשמעת טוב" לאוזן.
ד'רפ"ד

ד'רפ"ד (4284)  היא שנה עברית  אשר  החלה ביום א' בתשרי, אור ל-26 בספטמבר 523 (לפי הלוח היוליאני, שהיה נהוג אז), והסתיימה ביום כ"ט באלול, 13 בספטמבר 524. שנה מסוג גכה, איננה מעוברת, ואורכה 354 ימים. זו שנת שמיטה.
לוח שנה > מאפייני לוח השנה

שנה מסוג גכה, ובה 354 ימים.
שנה "פשוטה": שאיננה מעוברת ובה חודש אדר אחד.
שנה "כסדרה": שבה חשוון בן 29 יום ואילו כסלו בן 30 יום
היסטוריה של עם ישראל
דואר ניו זילנד

| --- | --- |


בניין מטה החברה
 נתונים כלליים
 תקופת הפעילות:  1881 – 1 באפריל 1987 (כ־106 שנים) 
 מיקום המטה:  ולינגטון 
 
דואר ניו זילנד (באנגלית: New Zealand Post,‏ NZ Post) היא חברה בבעלות המדינה האחראית על מתן שירותי הדואר בניו זילנד. החברה הוקמה ב-1 באפריל 1987 בעקבות ארגון מחדש של שרותי הדואר במדינה.
היסטוריה

שרותי הדואר בניו זילנד החלו לפעול זמן קצר לאחר הגעת ויליאם הובסון לאי. עד לשנת 1845 הוקמו משרדי דואר במספר יישובים. פעם בחודש פעל שרות דואר באוניה לסידני ומשם לשאר העולם. בשנת 1880 פעלו כבר 856 סניפים. בשנת 1881 בוצע ארגון מחדש של הארגונים והוקם New Zealand Post and Telegraph Department. בתחילת המאה ה-20 החברה כללה כ-1,700 סניפים. בשנת 1930 החלו שרותי דואר אוויר.
בשנת 1959 שם של החברה שונה ל-New Zealand Post Office. באותה תקופה בנוסף לשרותי דואר החברה סיפקה שרותי רישום לידות, פטירות וטקסי נישואין, רישום מכוניות, אגרות טלוויזיה ודיווחי על מזג האוויר. תופעה ייחודית הייתה הנפקת בול ביטוח חיים עבור תשלומים למחלקת ביטוח ממשלתית שבוצע בין השנים 1891–1981. במשך תקופה ארוכה דואר היה המעסיק הגדול במדינה. במהלך שנות ה-80 של המאה ה-20 התברר שקיים ניגוד אינטרסים בין השירותים השונים (דואר, תקשורת, בנק הדואר) של החברה. בהתאם לכך בשנת 1987 הוחלט על פיצול התחומים השונים והוקמה החברה הנוכחית. בהמשך תחומי התקשות והבנקאות הופרטו. כבר בשנה הראשונה של קיומה, החברה הנפרדת עברה מהפסד לרווח של 72 מיליון דולר ניו זילנדי. בשנת 1988 כ-600 סניפי דואר ברחבי המדינה נסגרו.
בשנת 2019 עבדו בחברה 4,778 אנשים והיא סיימה את השנה עם רווח של 912 מיליון דולר ניו זילנדי.
דואר ניו זילנד אחראי על הנפקת בולים. הבול הראשון הנפק בשנת 1855.
בין השירותים הנוספים שדואר ממשיך לספק למדינה הוא ניהול רשימת בוחרים.
דיאסטריאומר

| דיאסטריאומרים שהם גם אפימרים |
| --- | --- |


D-Erythrose: D-Threose
דִיאַסְטֵרֵיאוֹמֵרים (Diastereomers, לפעמים נקראים גם דִיאַסְטֵרֵיאוֹאיזוֹמֵרים) הם סוג של סטריאואיזומרים (איזומרים מרחביים).
דיאסטריאומרים מוגדרים כסטריאואיזומרים שאינם תמונת ראי זה של זה. כלומר, שאינם אננטיומרים. לכן, דיאסטריאומרים קיימים רק כאשר קיימים לפחות שני מרכזים כיראליים למולקולה. נשים לב שזוג סטריאומרים המכילים יותר ממרכז כיראלי אחד יהיו אננטיומרים אם ורק אם הם שונים בקונפיגורציה בכל אחד מהמרכזים הכיראליים הקיימים במולקולה, אם הם שונים בקונפיגורציה סביב מרכז כיראלי אחד אך דומים בקונפיגורציה סביב מרכז כיראלי אחר במולקולה, הם דיאסטריאומרים ולא אננטיומרים.
דיאסטריאומרים השונים זה מזה בקונפיגורציה של רק מרכז כיראלי אחד ייקראו אפימרים.
דיאסטריאומרים יכולים להתקיים גם כאשר יש קשר כפול במולקולה. לדוגמה, איזומרים ציס וטרנס הם דיאסטריאומרים כיוון שהם סטריאומרים שאינם תמונת ראי זה של זה.
דיאסטריאוסלקטיביות היא התופעה של היווצרות דיאסטריאומר אחד יותר מדיאסטריאומר אחר במהלך תגובה כימית.
תכונות פיזיקליות וכימיות

לזוג אננטיומרים יש תכונות פיזיקליות דומות (מלבד האופן שבו הן מסיטות אור מקוטב) כמו למשל נקודת היתוך ורתיחה, מסיסות ועוד, ותכונות כימיות דומות כמו למשל תגובה עם ריאגנט אכירלי (ריאגנט שאינו כירלי כלומר אינו מכיל מרכז אסימטרי) כלשהו בקצב דומה,
בשונה מאננטיומרים, לזוג דיאסטריאומרים יש תכונות פיזיקליות וכימיות שונות האחד מהשני.
הערות שוליים

↑  IUPAC "Gold Book", diastereoisomerism
ערך זה הוא קצרמרבנושא כימיה. אתם מוזמנים לתרום לוויקיפדיה ו.
דיו לבא מן הדין להיות כנדון

דיו לבא מן הדין להיות כנידון (בקיצור: "דיו") הוא כלל הגבלה על שימוש בכלל קל וחומר ללימוד. הכלל קובע כי אי אפשר ללמוד מהקל אל החמור כך שחלק מהתכונות הנלמדות יהפכו בחמור ליותר חמורות ממה שהן בקל, אלא הן יישארו באותה דרגת חומרה.
הסבר הכלל

אחת מהמידות בהן התורה נדרשת, היא מידת 'קל וחומר', כאשר במקרה 'קל' נאמר דין מסוים, אזי במקרה שחמור ממנו הדין נותן שיהיה את אותו הדין. ועל כך נאמר הכלל 'דיו לבא מן הדין להיות כנידון', לומר: "דיו" (=די לי לנלמד) "מן הדין" (=מקל וחומר) - "להיות כנידון" (שיהיה כדין מי שלמד ממנו), ולפיכך אין לנו להחמיר בדין החמור יותר ממה שהחמרנו בדין הקל, ודי לנו במה שהחמרנו עליו מכח הקל וחומר.
מקור

מקור לדין 'דיו' נלמד בתלמוד מדברי הקב"ה למשה: ”ואביה ירוק ירק בפניה הלא תיכלם שבעת ימים”. לאחר שמרים מצטרעת, ה' אומר למשה שעליה ל'היסגר' מקל וחומר, שהרי אילו אביה היה יורק בפניה כדי לבזותה, הייתה מסתגרת שבעה ימים, אזי קל וחומר הוא שבמקרה שהשכינה הכלימה אותה, שתצטרך להיסגר שבועיים? והרי היא נסגרה שבעה ימים בלבד, מכאן שדיו לבא מן הדין להיות כנידון, ואין לנו להחמיר להסגירה יותר מאילו הכלימה אביה.
שיטת רבי טרפון והמחלוקת

רבי טרפון סובר, שבמקרה שעל ידי שנדרוש את הכלל "דיו" - הקל וחומר יופרך, כלומר המשמעות היחידה שתהיה לקל וחומר תהיה רק אם לא נשתמש בכלל "דיו", לא נדרוש "דיו". הגמרא במסכת בבא קמא מסבירה שבמקרה של מרים, לא כתוב שתצטרך אפילו שבעה ימים, והקל וחומר יכול היה להוסיף לה שבועיים, ועל כך נאמר "דיו" ומוריד שבעה. אבל במקרה שבו הדין הנלמד בקל וחומר יעלם לגמרי, לא דורשים "דיו".
חכמים סוברים כי הפסוקים סותרים את שיטת רבי טרפון, כי כתוב שבעה כבר בלי הקל וחומר, ”תסגר שבעת ימים מחוץ למחנה”, ולכן אם תדרוש "דיו" הקל וחומר יופרך ולמרות זאת דורשים בפסוק "דיו", וזו קושיה לרבי טרפון. רבי טרפון עונה על כך שהפסוק נועד ללמד שבאמת תיסגר רק שבעה ימים ולא שבועיים.
חכמים טוענים שיש עוד פסוק, ”ותסגר מרים מחוץ למחנה שבעת ימים”, ולכן תשובתו של רבי טרפון אינה כלום. רבי טרפון עונה על כך כי הפסוק השני בא ללמד שבכל מקום דורשים "דיו", ולא רק כאן משום כבודו של משה, שהרי מרים הייתה אחותו ואין זה כבודו שתיסגר שבועיים.
הגמרא מביאה את המחלוקת הזו כדי להסביר את המשנה בבבא קמא שבה מדובר על שור המזיק, ומחלוקת התנאים היא האם ישלם נזק שלם ברשות הניזק או רק חצי נזק.
הערות שוליים

↑  ספר במדבר, פרק י"ב, פסוק י"ד
↑  תלמוד בבלי, מסכת בבא קמא, דף כ"ה, עמוד א'
↑  ספר במדבר, פרק י"ב, פסוק י"ד
↑  ספר במדבר, פרק י"ב, פסוק ט"ו
↑  משנה, מסכת בבא קמא, פרק ב', משנה ה'
דואר צ'כיה

לוגו החברה
דואר צ'כיה (בצ'כית: Česká pošta) היא חברת הדואר של הרפובליקה הצ'כית.
דואר צ'כיה נוסדה ב-1 בינואר 1993 בעת פרידת צ'כיה מסלובקיה.
דואר צ'כיה אמונה על משלוח דברי הדואר ברחבי צ'כיה ומחוצה לה, והיא חברה באיגוד הדואר העולמי. החברה מחזיקה כ-3,400 סניפי דואר ברחבי המדינה.
החברה מעסיקה כ-31 אלף עובדים (2016) והיא החברה השנייה בגודלה במשק הצ'כי.
הערות שוליים

↑  Police and Czech Post top employers in Czech Republic, Radio Prague International, ‏2016-03-08 (באנגלית)
| --- | --- |
בקרת זהויות :  BIBSYS: 1602157052122  GND: 1086726596  NKC: ko2006325245  VIAF: 154095349   WorldCat (עם VIAF): 154095349 
ערך זה הוא קצרמרבנושא צ'כיה ובנושא תקשורת. אתם מוזמנים לתרום לוויקיפדיה ו.
דיאפסידה

| דיאפסידה |
| --- | --- |
 בכיוון השעון משמאל למעלה: מוקסין הנחושת, אורג תאו לבן-ראש, ראש וגולגולת של הטרודונטוזאורוס, פרטי פלטיפטריגיוס, טופוקסוארים עפים ואליגטור אמריקני
מיון מדעי
ממלכה:: בעלי חיים
מערכה:: מיתרניים
תת־מערכה:: בעלי גולגולת
קבוצה:: בעלי חוליות
על־מחלקה:: חולייתנים לסתניים
מחלקה:: זוחלים
קבוצה:: זאורופסידה
קבוצה:: דיאפסידה
שם מדעי
 Diapsida ‏אוסבורן, 1903

דיאפסידה (שם מדעי: Diapsida) הוא ענף של זוחלים שהתפתחו מהזאורופסידים, להם גולגולת בעלת שני פתחי צדע מאחורי ארובת העין. פתח אחד גובל בעצם הקשקשת ובעצם הקודקוד. פתח שני גובל בעצם הקשקשת ובעצם העול.
הדיאפסידים כוללים את כל הזוחלים המודרניים, ואת העופות והדינוזאורים.
מיון

קבוצה Araeoscelidia – נכחדה
קבוצה Araeosceloidea
משפחה Petrolacosauridae
משפחה Araeoscelidae
קבוצה Neodiapsida
משפחה Claudiosauridae – נכחדה
משפחה Tangasauridae – נכחדה. בה ההובזאורוס
משפחה Weigeltisauridae – נכחדה. בה הצלורוזאוראווס
סדרה Eosuchia – נכחדה
סדרה תאלטוזאוריה (Thalattosauria) – נכחדה
קבוצה Ichthyosauromorpha – נכחדה
סדרה Hupehsuchia
קבוצה דמויי איכתיוזאורים (Ichthyosauriformes) – נכחדה
קבוצה זאוריה (Sauria)
ראו גם

זוחלים
פראפסידים – קבוצה פופליטית שמיניה התפתחו מהדיאפסידים
איור סכמטי של גולגולת בה נראים שני פתחי צדע מאחורי ארובת העין (צד ימין של התמונה).
דיאסקופיה

| --- | --- |
 דיאסקופיה של קרצינומה של תאי בסיס נקודה אדומה בצד שמאל באמצע הגב של אישה בת 74. קרצינומה של תאי הבסיס של הנקודה האדומה בצד שמאל באמצע הגב מוקפת בעיגול; הגידול מתפוגג כשלוחצים עליו שקף של מיקרוסקופ זכוכית. מתוך סדרת מקרים מאת פיליפ אר כהן, 2017.
 שיוך:  digital compression, הליך רפואי 
 מזהים
 מערכת השפה הרפואית המאוחדת:  C0199728 
 
דיאסקופיה (באנגלית: Diascopy) היא בדיקה לאבחון המתבצעת על ידי הפעלת לחץ עם אצבע או שקף זכוכית ותצפית על שינויי צבע.
תיאור

הבדיקה משמשת כדי לקבוע אם הנגע הנבדק הוא כלי דם (דלקתי או מום מולד), לא כלי דם (כלומר נבוס, שהוא מונח רפואי לא ספציפי לנגע כרוני גלוי, מוקף בעור או ברירית) או נגע דימומי (פטכיה או פורפורה). נגעים דימומיים ונגעים לא-וסקולריים אינם מחווירים ("דיאסקופיה שלילית"); נגעים דלקתיים כן ("דיאסקופיה חיובית"). דיאסקופיה משמשת לעיתים לזיהוי נגעים בעור עם מחלת סרקואידוזיס, שבעת בדיקה הופכים לצבע של ג'לי תפוח.
הערות שוליים

↑  Cohen PR (במרץ 2017). "Red Dot Basal Cell Carcinoma: Report of Cases and Review of This Unique Presentation of Basal Cell Carcinoma". Cureus. 9 (3): e1110. doi:10.7759/cureus.1110. PMC 5408973. PMID 28465868. {{cite journal}}:  (עזרה)
↑  Marks, James G; Miller, Jeffery (2006). Lookingbill and Marks' Principles of Dermatology (4th ed.). Elsevier Inc. Page 29. מסת"ב 1-4160-3185-5.
↑  Goldman, L.; Plotnick, H.; Balinkin, I. (9 במאי 1957). "Investigative and clinical studies with diascopy in dermatology". Archives of Dermatology. 75 (5): 699–705. doi:10.1001/archderm.1957.01550170067012. PMID 13410135 – via PubMed. {{cite journal}}:  (עזרה)
↑  D, Pérez-López; M, Peña-Cristóbal; EM, Otero-Rey; I, Tomás; A, Blanco-Carrión (1 באוקטובר 2016). "Clinical value of diascopy and other non-invasive techniques on differential diagnosis algorithms of oral pigmentations: A systematic review". Journal of clinical and experimental dentistry. PMID 27703615. {{cite web}}:  (עזרה)
↑  Rudd, M.; Eversole, R.; Carpenter, W. (9 במרץ 2001). "Diascopy: a clinical technique for the diagnosis of vascular lesions". General Dentistry. 49 (2): 206–209. PMID 12004702 – via PubMed. {{cite journal}}:  (עזרה)
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
גריגורי קוטובסקי

| --- | --- |

 לידה:  24 ביוני 1881 חנצ'שט, האימפריה הרוסית 
 פטירה:  6 באוגוסט 1925 (בגיל 44) Zmiienkove, אוקראינה 
 מקום קבורה:  פודילסק 
 מדינה:  ברית המועצות 
 השתייכות:  חיל פרשים 
 דרגה:  comcor 
 פעולות ומבצעים
 מלחמת האזרחים ברוסיה  מלחמת העולם הראשונה 
 עיטורים
 נשק הכבוד של המהפכה  עיטור הדגל האדום  צלב גיאורגי הקדוש, דרגה 4 
 
גריגורי קוטובסקי (ברוסית: Григорий Иванович Котовский‏; 24 ביוני 1881 – 6 באוגוסט 1925) היה פוליטיקאי וקצין סובייטי שהחל כפושע פלילי. נרצח על ידי מאיר זיידר כנקמה. על פעילות בשורות הצבא האדום הוענק לו 3 פעמים עיטור הדגל האדום.
קורות חייו

גריגורי קוטובסקי נולד למשפחת מכונאי בכפר גנשטי (אז בתחומי האימפריה הרוסית, היום נקרא חנצ'שט במולדובה). אביו היה ממוצא פולני שעבר לנצרות אורתודוקסית. בגיל צעיר הילד התייתם וגדל במשפחת דודתו. הוא נשלח ללימודים בבית הספר חקלאי באזור.
פעילות לפני מהפכת אוקטובר

בשנת 1900 לאחר סיום בית הספר קוטובסקי עבד כמנהל משק באחוזות שונות באזור בסרביה. הוא לא הצליח לעבוד תקופה ארוכה באף מקום עקב גנבות שביצע או פרשות רומנטיות עם נשות בעלי אחוזות. מפעם לפעם הוא נעצר אך שוחרר לאחר תקופה קצרה. תוך מספר שנים הוא רכש מוניטין בעולם התחתון המקומי.
לאחר תחילת מלחמת רוסיה–יפן קוטובסקי לא התייצב בלשכת גיוס, נעצר ובשנת 1905 נשלח לטירונות. לאחר זמן קצר הוא נמלט וארגן כנופיית פושעים שפשטה על אחוזות ובעלי נכסים. איכרי הסביבה תמכו בכנופיה תוך העברת מזון ומתן מקומות מסתור. ב-18 בינואר 1906 קוטובסקי נעצר, לאחר חצי שנה נמלט מכלא קישינב וב-24 בספטמבר נעצר שוב. בשנת 1907 קוטובסקי נשפט ל-12 שנות מעצר ונשלח לסיביר. בהיותו בסיביר קוטובסקי שיתף פעולה עם השלטונות אך למרות ציפיותיו לא קיבל חנינה. ב-27 בפברואר 1913 קוטובסקי נמלט וחזר לבסרביה. הוא ארגן כנופיה חדשה והפעם עסק גם בשוד בנקים. ב-25 ביוני 1916 קוטובסקי נפצע תוך כדי ניסיון מעצר. הוא נשפט לעונש מוות. קוטובסקי החל בכתיבת מכתבים עם בקשת חנינה ושליחתו לחזית מלחמת העולם הראשונה. לפי בקשת  אלכסיי ברוסילוב שהיה מושל צבאי של האזור ביצוע העונש נדחה, לאחר מהפכת פברואר קוטובסקי שוחרר לפי הוראה ישירה של אלכסנדר קרנסקי.
במאי 1917 קוטובסקי נשלח לחזית הרומנית והשתתף בקרבות. על גילויי האומץ בקרבות עוטר בצלב גאורגי. לאחר מהפכת אוקטובר קוטובסקי הצטרף לשורות המפלגה הסוציאל-רבולוציונרית (שמאל) והיה אחראי על הסדר והביטחון באזור קישינב.
לוחם בצבא האדום

בינואר 1918 קוטבסקי פיקד על נסיגת הסובייטים מאזור קישינב. כאשר במרץ 1918 השלטון הסובייטי באודסה נפל, קוטובסקי נמלט ועבר למחתרת. במאי 1918 קוטובסקי היה במוסקבה, אך ביולי כבר חזר לאודסה. בתקופה זו קוטובסקי התחבר למנהיג עולם הפשע באודסה - מישקה יאפונצ'יק. ב-5 באפריל 1919 כאשר כוחות הצבא הלבן נמלטו מאודסה קוטובסקי הוציא מהבנק המרכזי של העיר 3 משאיות עם כסף ודברי ערך. גורל המטען לא ידוע עד היום.
לאחר חידוש השלטון הסובייטי באודסה והסביבה, קוטובסקי קיבל תפקיד פיקודי בצבא האדום. בעזרתו ובהמלצתו חברו מישקה יפונצ'יק הצטרף לצבא האדום ואף קיבל פיקוד על גדוד בו שרתו על פי הרוב פושעים פלילים מאודסה. כאשר יחידה זו ערקה משורות הצבא, יפונצ'יק נרצח על ידי צ'קה ורוב חיילי הגדוד נהרגו על ידי חייליו של גריגורי קוטובסקי.
במהלך השנים 1920-1921 קוטובסקי פיקד על מספר יחידות צבאיות של הצבא האדום שלחמו במתנגדי שלטון באזור אודסה, בסרביה ודרום אוקראינה.
בתחילת 1925 מיכאיל פרונזה מינה את קוטובסקי לסגנו במשרד הביטחון והוא עבר למוסקבה. ב-6 באוגוסט קוטובסקי נרצח על ידי מאיר זיידר כנקמה על רצח מישקה יפונצ'יק וחבריו. לקוטובסקי אורגנה לוויה מפוארת בה השתתפו סמיון בודיוני, אלכסנדר יגורוב ויונה יקיר. שמה של העיירה בירזולה שונה ל"קוטובסק" (אשר שמה שונה שוב ב-2016 לפודילסק) ובעיירה הוקם מאוזוליאום דומה לזה של לנין ובתוכו נשמרה גופתו של קוטובסקי. באוגוסט 1941 המבנה נהרס על ידי הנאצים. המבנה חודש בשנת 1965.
בברית המועצות קוטובסקי נחשב לאחד מגיבוריה הבולטים של מלחמת האזרחים. על חייו ופעילותו צולמו בברית המועצות וברוסיה מספר סרטים.
דיאס אירה

יום הדין האחרון, מאת מיכלאנג'לו.
Dies iræ (לעיתים Dies ire; לטינית: "יוֹם עֶבְרָה", במשלב נמוך יותר "יום של זעם") הוא מזמור כנסייתי שחובר כנראה במאה ה-13 ומיוחס על-פי רוב לנזיר הפרנציסקני תומא מצ'לאנו. ישנן טענות המקדימות אותו אפילו למאה השביעית. המזמור עוסק ביום הדין בנצרות, והוא החל להופיע בתפילות למן המאה ה-14. המזמור הוכנס רשמית אל סידור התפילות של הכנסייה הקתולית ב-1585, והוקרא בעיקר במיסת האשכבה (רקוויאם) וביום כל הנשמות. ב-1970 הוסר המזמור עקב החלטות ועידת הוותיקן השנייה להוציא קטעים בעלי טון קודר ומחמיר. "יום עברה" נותר בספרי התפילה של חוגים קתוליים מסורתיים המתנגדים להחלטות הוועידה, כמו אגודת הקדוש פיוס העשירי.
המזמור כולל חמישים ושבע שורות בתשעה-עשר בתים; שני האחרונים מחולקים לפעמים לשלושה. שבעה-עשר הבתים הפותחים כוללים שלוש שורות מתחרזות בנות שמונה הברות כל אחת, במשקל טרוכאי. השורה הפותחת היא ציטוט מספר צפניה, פרק א', פסוק ט"ו: ”י֥וֹם עֶבְרָ֖ה הַיּ֣וֹם הַה֑וּא” (Dies iræ, dies illa). בסופו של המזמור, משתנה החריזה לשני בתים בני שתי שורות חרוזות, קטע זה הוא הלקרימוסה, שזכה להדגשה רבה על ידי מלחינים שהלחינו את הדיאס אירה.
בהיותו כלול ברקוויאם, זכה המזמור ללחנים ועיבודים רבים מאוד והיה השראה ליצירות רבות: בין היתר, הולחנה המיסה על ידי וולפגנג אמדאוס מוצרט, ג'וזפה ורדי ואנטונין דבוז'אק. פרנץ ליסט ביסס את נגינת "ריקוד המוות" שלו על זו של Dies iræ. המזמור הופיע בדרכים דומות בעבודתם של מלחינים רבים והוא מוזכר רבות ביצירות תרבות שונות.
| --- | --- |
: Dies irae, מושר במזמור גרגוריאני 
: לעזרה בהפעלת הקובץ
מילות המזמור

| תרגום חופשי לעברית | המקור בלטינית |
| --- | --- |
יום עברה היום ההוא,  תאכל כל הארץ,  כאשר העידו דוד והסיבילה    הו, כמה ירבה הרעד  לעת ירד השופט  לשפוט הכל בחרי אף!    שופר יתקע בקול אדירים  לקברי כל הארץ  לכנוס הכל לפני הכס    ישתוממו המוות גם הטבע  לעת תקום כל בריה  לעמוד בפני יוצרה    הספר יוצג  בו כתוב הכל  על פיו יישפט העולם    לעת ישב השופט  כל הנסתר ייגלה  ונקה לא ינקה    מה אדבר ואנוכי נקלה  מי יהא לי למגן  כאשר גם הצדיק תלוי על בלימה    מלך עטור תפארת  המושיע מבלי תנאי  הושיעני, מעיין החסד    זכור, ישו הנאמן  כי אנוכי תכלית דרכך  בל תשכחני ביום ההוא    נחת בדרך כמותש מחפשני  פדיתני בסבלך על הצלב  אל תזנח עמל כה רב    שופט צדק, אל נקמות  מחל לי את עוונותי  בטרם יום הדין    אאנק כדרך האשמים  אדמו פני מבושת  חנני, אל    אתה שסלחת למרים  ושמעת תחינות הגנב  גם בי תקווה נטעת    כאין תפילותי  אך חמול עלי אלוהי  לבל אכלה באש עולם    תנה לי מקום בין הכבשים  ורחקני מן העתודים  לימינך הושיבני    לעת יאלמו הרשעים  באש ייכלו  קרא לי לבין הברוכים    שפל ברך וקומה אשא תפילה  לבי היה כאפר  רחם בבוא קצי    שטוף דמע היום ההוא  כשיקום הנשפט מן האפר  על כן, אלוה, אנא רחמהו    אדוני ישו הנאמן  המצא להם מנוחה  אמן: Dies irae dies illa,  Solvet saeclum in favilla:  Teste David cum Sibylla.    Quantus tremor est futurus,  Quando iudex est venturus,  Cuncta stricte discussurus!    Tuba mirum spargens sonum  Per sepulcra regionum  Coget omnes ante thronum.    Mors stupebit et natura,  Cum resurget creatura,  Iudicanti responsura.    Liber scriptus proferetur,  In quo totum continetur,  Unde mundus iudicetur.    Iudex ergo cum sedebit,  Quidquid latet apparebit:  Nil inultum remanebit.    Quid sum miser tunc dicturus?  Quem patronum rogaturus,  Cum vix iustus sit securus?    Rex tremendae maiestatis,  Qui salvandos salvas gratis:  Salva me, fons pietatis.    Recordare Iesu pie,  Quod sum causa tuae viae:  Ne me perdas illa die.    Quaerens me, sedisti lassus:  Redemisti crucem passus:  Tantus labor non sit cassus.    Iuste iudex ultionis,  Donum fac remissionis,  Ante diem rationis.    Ingemisco, tamquam reus:  Culpa rubet vultus meus:  Supplicanti parce Deus.    Qui Mariam absolvisti,  Et latronem exaudisti,  Mihi quoque spem dedisti.    Preces meae non sunt dignae:  Sed tu bonus fac benigne,  Ne perenni cremer igne.    Inter oves locum praesta,  Et ab haedis me sequestra,  Statuens in parte dextra.    Confutatis maledictis,  Flammis acribus addictis,  Voca me cum benedictis.    Oro supplex et acclinis,  Cor contritum quasi cinis:  Gere curam mei finis.    Lacrimosa dies illa,  Qua resurget ex favilla  Iudicandus homo reus:    Huic ergo parce Deus.  Pie Iesu Domine,  dona eis requiem. Amen.:
לקריאה נוספת

Robert Chase, Dies Irae: A Guide to Requiem Music, Scarecrow Press, 2003 (הספר בקטלוג ULI)
דייוויד נייט

דייוויד נייט על הפודיום בתום סבב ליגת ה-GNCC ב-2007
בצילומי טרום עונת 2007. צולם במרץ 2006
דייוויד נייט (David Knight) (נולד ב-31 במאי 1978 באי מאן) הוא רוכב מרוצי אופנועי שטח בריטי, שזכה פעמיים באליפות העולם באנדורו (ה-WEC), פעמיים באליפות ה-GNCC האמריקאית, שש פעמים באליפות בריטניה באנדורו (GBXC) ופעמיים במרוץ אנדורו ששת הימים הבינלאומי (ה-ISDE). נייט נחשב לאחד מרוכבי השטח הטובים ביותר כיום על מסלולי המרוצים.
נייט החל להתחרות באליפות העולם באנדורו בשנת 1998, והשתתף במספר מרוצים בקטגוריית הצעירים 250 סמ"ק. ב-2001, לאחר שהצטרף לקבוצת ימאהה, הוא סיים את העונה בקטגוריית ה-250 סמ"ק במקום השני, אחרי יוהא סלמינן. ב-2002 שוב סיים שני, הפעם אחרי סאמולי ארו.
בעונת 2004 עבר נייט להתחרות במדי קבוצת KTM וסיים שני בקטגוריית ה-E3 אחרי חברו לקבוצה ארו. ב-2005 זכה בפעם הראשונה עבורו בתואר אלוף העולם באנדורו (בקטגוריית ה-E3) ואף זכה באותה שנה בתואר אלוף האלופים של מרוץ אנדורו ששת הימים. ב-2006 ביצע נייט "עונה מושלמת" כשזכה בכל ארבעה עשר הסבבים של אליפות העולם בקטגוריית ה-E3 כשהוא רושם את הזמנים המהירים ביותר בכמעט כל אחד מקטעי המדידה במרוצים עצמם.
ב-2007, בשל שיקולי השיווק של KTM, עבר נייט להתחרות באליפות ארצות הברית במרוצי קרוס קאנטרי (GNCC) מול מיטב הרוכבים האמריקאיים (בכך החליף נייט בקבוצת KTM USA את יוהא סלמינן שחזר להתחרות באליפות העולם). למרות שסבל ממספר תקלות ומפציעה, נייט הצליח לזכות בתואר האליפות באותה שנה ואף שמר על התואר בעונת 2008.
בתאריך 8 במרץ 2017 הגיע דייוויד נייט בפעם הראשונה למדינת ישראל ביזמת עסקן פרטי בתחום האופנועים דוד בנאור ע״מ להעביר 4 ימי הדרכה מתקדמים במגוון רמות שנערכו ביערות לטרון. אירוע דייוויד נייט בישראל הוגדר כהצלחה אדירה.
סיכום הישגים באליפות העולם וב-GNCC

| עונה | אליפות | קטגוריה | קבוצה | ניצחונות | מיקום סופי |
| --- | --- | --- | --- | --- | --- |
| 1998 | אליפות העולם באנדורו | צעירים 250 סמ"ק | ימאהה | 2 | 12 |
| 1999 | אליפות העולם באנדורו | צעירים 250 סמ"ק | ימאהה | 1 | 10 |
| 2000 | אליפות העולם באנדורו | צעירים 250 סמ"ק | ימאהה | 5 | 2 |
| 2001 | אליפות העולם באנדורו | 250 סמ"ק | ימאהה | 0 | 2 |
| 2002 | אליפות העולם באנדורו | 250 סמ"ק | ימאהה | 2 | 2 |
| 2003 | אליפות העולם באנדורו | 500 סמ"ק | ימאהה | 0 | 4 |
| 2004 | אליפות העולם באנדורו | E3 | KTM | 2 | 2 |
| 2005 | אליפות העולם באנדורו | E3 | KTM | 16 | 1 |
| 2006 | אליפות העולם באנדורו | E3 | KTM | 14 | 1 |
| 2007 | GNCC | אופנועים | KTM | 8 | 1 |
| 2008 | GNCC | אופנועים | KTM | 7 | 1 |
הישגים במרוצים נוספים

לאורך כל הקריירה הקפיד נייט להשתתף בסבבי אליפות נוספים ובמרוצי אנדורו קיצוניים מיוחדים:
סבבי אליפות נוספים ומרוצי אנדורו רב יומיים
ב-2005 זכה נייט באליפות האנדורו-קרוס של ה-AMA וב-2007 את מרוץ "אנדורו ארבעת הימים" (A4DE) האוסטרלי. ב-2008 זכה באליפות הפאן-אנדורו המקסיקנית.
מרוצי אנדורו קיצוניים חד יומיים
פעמיים ניצח נייט את מרוץ ה"ארזברג" באוסטריה, ופעמיים את מרוץ "שער הגיהנום" (Hell's Gate) באיטליה. פעמיים ניצח במרוץ "האחרון ששורד" (2005 ו-2006) שנערך בטקסס, ארצות הברית.
המעבר ל-BMW והחזרה ל-KTM

בסוף עונת 2008 הודיע נייט כי על חתימת חוזה חסות חדש עם קבוצת המרוצים של BMW במסגרתו ירכב עבורה בעונת 2009 על גבי אופנוע המפעל הרשמי מדגם G470X. עם זאת, תוך פחות משנה ומייד לאחר הסבב הרביעי של עונת 2009, הודיעו BMW ונייט במשותף על הפסקת החוזה. דייוויד המשיך להתחרות במרוצים שונים בארצות הברית בחסות מפיץ קוואסקי מקומי שאף סיפק לו אופנוע למרוצים שונים.
בנובמבר 2009 הכריזו נייט ו-KTM על חזרה לפעילות משותפת ועל השתתפותו של נייט במסגרת קבוצת לוויין במרוצי אליפות העולם 2010 בקטגוריית E3. 
בנובמבר 2010, במהלך תערוכת מילאנו באיטליה, הוכרז דייוויד נייט כרוכב הרשמי של קבוצת KTM ב-EWC' מרוצי אליפות העולם 2011 בקטגוריית E3. דייוויד ירכוב על דגם ה-530EXC.